Hemsereko verên ê pêroyî yê HDP’yî Selahattîn Demîrtaşo ke sey rehîn zîndan de yeno tepiştene, roniştişê 11. ê dewaya ci ya ke Mehkemaya Cazaya Girane ya 19’ine ya Enqere de ameye viraştene de qerarê tehlîyekerdişî ame dayene.
Avûkatanê Demîrtaşî ra Ramazan Demîrî hesabê xo yê Twîtter de eşkera kerd ke roniştişo ke Demîrtaş û avûkatî tewrê ci nêbîyî de  qerar ame giretene û bi sebebo ke derheqê Demîrtaşî de cezaya qetî ya 4 serrî û 8 mengan esta, Demîrtaş do nika nêro tehlîyekerdene.
